OpenLLM-France/wikimedia huggingface dataset:
# 1944 (film)

1944 zo ur film brezel estoniat embannet e 2015 ha sevenet gant Elmo Nüganen. Ar film a voe skignet evit ar wech kentañ e miz C'hwevrer 2015 e Berlin, en Alamagn, a-raok bezañ embannet en Estonia ha broioù norzh Europa. Lakaet e oa bet war ar renk evit lid an 88vet Academy Awards met ne voe ket trec'h.
E 1944 emañ Talbenn soviedel Leningrad o tagañ Estonia e dalc'h an Alamanted. Evit tud yaouank ar vro ez eo ret choaz un tu. Lod a zo emezelet pe bet rediet da vont da soudarded en nerzhioù alaman. Lod all a zo emezelet pe bet rediet da vont da soudarded en Arme Ruz. A bep tu n'eo ket mennet ar soudarded gant mennozhioù politikel estren met klask a reont stourm evit dishualded ar vro. Met an tu a gollo ar brezel a welo e izili lakaet da dreitourien gant ar riskl da vezañ lazhadeget pe kaset d'ar c'hampoù-bac'h.

## Istor ar film

Kregiñ a ra ar film 1944 gant emgann al linenn Tannenberg. An emgann a zo drastus evit an daou du engouestlet, gant Estoniz en Arme Ruz hag er Waffen-SS.

## Aktourien

* Kaspar Velberg
* Ain Mäeots
* Hendrik Toompere jr
* Kaspar Velberg evel Sturmmann Karl Tammik
* Kristjan Üksküla evel Serjant Jüri Jõgi
* Maiken Schmidt evel Aino Tammik
* Gert Raudsep evel Ants Saareste
* Ain Mäeots evel Kabiten Evald Viires
* Peeter Tammearu evel Partorg (Kannad ofisie ar Strollad Komunour)
* Märt Pius ha Priit Pius evel Ar vreudeur Käär
* Hendrik Toompere jr evel Rottenführer Kristjan Põder
* Kristjan Sarv evel Abram Joffe
* Rain Simmul evel Prohhor Sedõhh
* Martin Mill evel Alfred Tuul
* Ivo Uukkivi evel Rudolf Kask
* Marko Leht evel Valter Hein
* Mait Malmsten evel ezel ar gouarnamant
* Magnús Mariuson evel Carl an danat
* Pääru Oja evel infirmiour Elmar Säinas
* Hendrik Toompere Jr. Jr. evel Kristjan Põder
* Külli Teetamm evel Ar vamm gant he bugale
* Kristo Viiding evel Leonhard Talu
* Karl-Andreas Kalmet evel Vladimir Kamenski
* Priit Loog evel Paul Mets
* Andero Ermel evel Oskar Lepik

## Degemer ar film

War al lec'hienn IMDb, ar film 1944 a zo notennet 7.5/10, hervez 1005 vot.
Berzet eo ar film e kevredad Rusia.
# 36 ore all'inferno

36 ore all'inferno ("36 eurvezh en ifern"), 36 Hours to Hell e ditl saoznek, zo ur film birvidik ha brezel italian embannet e 1969. An aktourien bennañ eo Richard Harrison ha Pamela Tudor.

## Liammoù diavaez

* 36 ore all'inferno war IMDb
# Doolish

Doolish (Douglas e saozneg) eo kêr-benn enez Vanav ha kêr vrasañ an enezenn. Da 26 677 a dud e save ar boblañs, un digresk a 8,5% e-keñver ar 28 939 a dud a oa o chom enni e 2011, da lavaret eo un drederenn eus poblañs an enezenn a-bezh. E Doolish emañ an Tynwald (parlamant Manav).
# Montebelluna

Montebelluna zo ur gumun en Italia e Proviñs Treviso, e rannvro Veneto. Da 31 259 a dud e save ar boblañs enni d'an 31 a viz Here 2023.

## Liamm diavaez

* (it) Lec'hienn ofisiel

## Notennoù

* ↑ (it) ISAT
# Douarouriezh

An douarouriezh, pe ar c'heologiezh, a zo ur skiant a denn da berzhioù maenek an Douar (anvet litosferenn), da lavaret eo e galon, e vantell hag e bluskenn.

## Iskelennoù pennañ

* geofizik
* geogimiezh
* paleontologiezh (pe henouennoniezh)
* maenoniezh
* petrologiezh
* gweleadoniezh
* gouelezennouriezh
War perzhioù dourennek an Douar hag an hidrosfer
* hidrologiezh
* morouriezh
* liñvouriezh (hidrosfer)
Ar c'helennoù pennañ eo an hidrogeologiezh hag ar vorouriezh fizikel, ar vorouriezh kimiezhel ha ar vorouriezh vevoniel
Skiantoù an aergelc'h a denn da berzhioù aezhennek an Douar (an aergelc'h pe atmosfer)
* Meteorologiezh
War perzhioù skornet an Douar (ar c'hruosfer)
* Skornouriezh

## Liammoù diavaez

a vo kavet e Wikimedia Commons.
# Phodilus assimilis

Phodilus assimilis :
| P. assimilis, luc'hskeudennet e Thiruvananthapuram (stad Kerala, India). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Strigiformes |
| Kerentiad : | Tytonidae |
| Genad : | Phodilus |
| Anv skiantel ||
| Phodilus assimilis Hume, 1877 ||
| D'ar vevoniezh e tenn ar pennad-mañ. ||
Phodilus assimilis a zo ur spesad evned eus ar c'herentiad Tytonidae.

## Annez hag isspesadoù

Ar spesad a gaver an daou isspesad anezhañ en Iskevandir India :
* Phodilus assimilis assimilis, e Sri Lanka,
* P. a. ripleyi, e mervent India.

## Liammoù diavaez

* (en) Phodilus assimilis war al lec'hienn BirdLife International.
* (en) Phodilus assimilis war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Roadennoù IOC World Bird List diwar-benn Phodilus assimilis.
a vo kavet e Wikimedia Commons.
# Bregenz

Bregenz zo kêr-benn Stad kevredet Vorarlberg, en Aostria, e kornôg pellañ ar vro. Lec'hiet eo war ribl reter lenn Konstanz, etre Suis er c'hornôg drezhi, hag Alamagn er gwalarn, div wech tostoc'h ouzh Mulhouse, en Elzas, eget eus Wien.

## Istor

Diazezet e voe Bregenz war-dro 1500 kent JK, en oadvezh La Tène. War-dro 400 kent JK e tegouezhas ur bobl geltiek, ar Briganti. Dont a ra anv kêr Bregenz eus an norikeg Brigantion.
E 15 kent JK e tegouezhas ar Romaned, ha savet gante kêr Brigantium. Distrujet e voe kêr e 259 da vare ergerzhadeg veur ar pobloù german. Adsavet e voe gant Briganti ha Romaned.

## Monumantoù heverk

* Seebühne (leurenn opera e-barzh al lenn)
* Altes Rathaus (ti-kêr kozh)
* Festung Hohenbregenz (kastell)
* Kunsthaus Bregenz (Ti an Arzoù)

## Brud

* E-pad ar Bregenzer Festspiele.

## Gevelliñ

* Israel : Akko
* Rouantelezh-Unanet : Bangor (Norzhiwerzhon)

## Liammoù diavaez

* Porched ofisiel kêr Bregenz
a vo kavet e Wikimedia Commons.
# International Quadball Association

International Quidditch Association (IQA) zo ur gevredigezh hag a gemer an divizoù a sell ouzh ar c'hoari Quidditch, c'hoariet gant Mougouled. Krouet e oa bet d'an 11 a viz Du 2007 evel Intercollegiate Quidditch Association da-heul ar c'hrogad kentañ savet etre skolioù-meur 'zo er Stadoù Unanet. N'eo nemet e 2010 ma oa bet kemeret hec'h anv a-vremañ. Kroget e Norzhamerika da gentañ-penn ez a ouzhpenn mil skipailh (en ouzhpenn trizek bro) d'hec'h ober bremañ.
Diazezet e oa bet war tachenn skol-veur Middlebury, Vermont ha bodañ a ra daou c'hant c'hwec'h skol warn-ugent evit c'hoazh. Pa oa bet aozet Kib kiditch ar bed e 2006 e oa bet embannet ur pennad diwar he fenn war bajenn gentañ ar Wall Street Journal ken souezhet ma oa ar gazetenn gant an anadenn nevez. An hevelep tra a c'hoarvezas e-barzh Usa Today d'ar 27 a viz Du 2007 da-geñver Kib ar bed 2007. D'an 28 a viz Meurzh 2008 e voe diskouezet war-eeun ur prantad eus ar c'hrogad etre skipailhoù Middlebury hag Amherst, Massachusetts gant CBS. Evit ar wech kentañ, e 2008, e teuas ur skipailh estren — McGill University (Kanada) — da gemer perzh e Kib ar bed.
# Internationale Jugendbibliothek

An Internationale Jugendbibliothek (International Youth Library e saozneg) zo ul levraoueg etrevroadel gouestlet d'al lennegezh evit ar yaouankiz, e München e Bavaria, e kastell Blutenburg. Digoret e oa bet e 1949 gant ar skrivagnerez ha kazetennerez Jella Lepman, hag abaoe 1983 emañ e kastell Blutenburg.

### Renerien ha renerezed

* Jella Lepman a voe renerez betek 1957
* 1añ a viz Ebrel 1957 - 30 a viz Ebrel 1982 : Walter Scherf
* 1añ a viz Mae 1982 - 14 a viz Mae 1983 : Wolfgang Vogelsgesang
* 15 a viz Mae 1983 - 31 a viz Eost 1992 : Andreas Bode
* 1añ a viz Gwengolo 1992 - 31 a viz Meurzh 2007 : Barbara Scharioth
* abaoe ar 1añ a viz Ebrel : Christiane Raabe

## Prizioù

Prizioù a vez roet gant al levraoueg, anvet int ar White Ravens Awards:
    https://web.archive.org/web/20100328062256/http://www.ijb.de/files/HM_4/whiteravens.htm.

## Pennadoù kar

* International Board on Books for Young People

## Liammoù diavaez

* Lec'hienn ofisiel
* Kastell Blutenburg, sez IJB
* Poltred Jella Lepman
# Johann Reinhold Forster

Johann Reinhold Forster, bet ganet d'an 22 a viz Here 1729 e Dirschau (Tczew hiziv an deiz, Polonia) hag aet da Anaon d'an 9 a viz Kerzu 1798 e Halle (Saks-Anhalt, Alamagn a-vremañ), a oa ur pastor kalvinat hag un naturour alaman.

## Listenn al laboused studiet gantañ
### Genadoù

* C : Callaeas.

### Spesadoù

* A
    adren-Amerika (Chordeiles minor), alc'hweder du (Melanocorypha yeltoniensis).
* B : brean kabell brizh (Zonotrichia leucophrys).
* M : mank Magalhães (Spheniscus magellanicus).
* P : Phoebetria palpebrata, Psittinus cyanurus, Pygoscelis papua.
* T : Tachyeres pteneres.

## Notennoù ha daveennoù

* ↑ Ober a reer gant ar berradur Forster e metoù al loenoniezh.
# Fellow of the Royal Society

Fellowship of the Royal Society (gant ar renkoù FRS, ForMemRS pe HonFRS) a zo un enoriñ kement hag un degemer evel ezel (fellow) roet gant an aozadur Royal Society eus Londrez da hiniennoù gwelet gant an aozadur evel degaserien: «substantial contribution to the improvement of natural knowledge, including mathematics, engineering science and medical science.» (Brezhoneg: "Degasadennoù dercʼhvoudel evit gwellaat ar gouiziegezhioù a-ziwar ar vevoniezh, gant e-touezh ar matematikoù, skiantoù ijinour hag ar vezegiezh").
Izili an aozadur, an akademiezh skiantoù koshañ o kenderc'hel gant e obererezhioù, a vez graet un enor bras dezho pa vezont degemeret rak ar skiantourien bet enoret a zo bet reoù hollbouezus en Istor evel Isaac Newton (1672), Charles Darwin (1839), Michael Faraday (1824), Ernest Rutherford (1903), Srinivasa Ramanujan (1919), Albert Einstein (1921), Dorothy Hodgkin (1947), Alan Turing (1951) ha Francis Crick (1959).
Tostoc'h diouzhomp ez eo bet degemeret evel izili Stephen Hawking (1974), Tim Hunt (1991), Elizabeth Blackburn (1992), Tim Berners-Lee (2001), Venkatraman Ramakrishnan (2003), Andre Geim (2007), James Dyson (2015). En holl ez eus tro-dro 8000 ezel d'an aozadur, gant 280 bet enoret gant ur priz Nobel abaoe 1663.

## Renkoù disheñvel ar genvreuriezh

Bep bloaz e miz Mae e vez degemeret 60 ezel nevez en aozadur ar re nevezianted pe New fellows (FRS), a-enor pe honorary (HonFRS) hag izili a vroioù estren pe foreign members (ForMemRS). Dilennet e vez an izili nevez, gant ur bodad adal ul listenn 700 ezel war ar renk. An nevezianted ne c'hellont bezañ lakaet war al listenn gant izili d'an aozadur hag evit unan eus ar rummadoù listennet a-zindan:
* Fellow of the Royal Society: FRS
* Foreign Member of the Royal Society: ForMemRS
* Honorary Fellow of the Royal Society: HonFRS
* Former Statute 12 Fellowships
* Royal Fellows of the Royal Society
# Royal Society

The President, Council and Fellows of the Royal Society of London for Improving Natural Knowledge, berraet e Royal Society, a vez graet eus un akademiezh ar skiantoù diazezet e Londrez, marteze an hini goshañ o kenderc'hel gant he obererezhioù. E miz Du 1660 e voe diazezet. Roet e oa bet d'an aozadur ur garta roueel anvet "The Royal Society" gant ar roue Charlez II. Lies eo palioù ar Royal Society : brudañ ar skiantoù hag o c'hounidoù, lakaat war-raok an dibarelezhioù er skiantoù, reiñ harp d'an obererezhioù skiantel dibar, reiñ alioù evit mad ar skiantoù, sikour al liammoù etrebroadel hag al labourioù a-stroll dre ar bed, sikour an deskadurezh hag an obererezhioù foran.
Evit bezañ degemeret evel ezel (Fellow of the Royal Society) e rank un hinienn bezañ degaset substantial contribution to the improvement of natural knowledge, including mathematics, engineering science and medical science, da lavaret eo "degasadennoù dercʼhvoudel evit gwellaat ar ouiziegezh naturel, enni ar ar matematikoù, skiantoù an ijinouriezh hag ar vezegiezh").

## Liammoù diavaez

* (en) Lec'hien ofisiel ar Royal Academy
# Charlez II (Bro-Saoz)

Charles II (8 Mezheven 1630 – 16 C’hwevrer 1685) a oa roue Bro-Skos eus 1649 da 1651, ha roue Bro-Skos, Bro-Saoz hag Iwerzhon eus 1660 betek e varv e 1685.
Mab e oa da Charlez Iañ Bro-Saoz, Bro-Skos hag Iwerzhon and Henriette Marie Bro-C'hall. Goude ma voe dibennet Charlez Iañ e Londrez, d’an 30 a viz Genver 1649, pa oa Brezel Diabarzh Bro-Saoz oc’h ober e reuz, e voe embannet gant Parlamant Bro-Skos e teue Charlez II da vout roue, d’ar 5 a viz C’hwevrer 1649. Met e Bro-Saoz e oa neuze un doare republik anvet Commonwealth of England, renet gant Oliver Cromwell. Trec’het e voe Charlez II gant Cromwell en Emgann Worcester d’an 3 a viz Gwengolo 1651, ha tec’hel a reas Charles II da zouar-bras Europa. Ha dont a reas Cromwell da vezañ e penn Bro-Saoz, Bro-Skos hag Iwerzhon. Chom a reas Charlez II en harlu e-pad nav bloaz, e Bro-C'hall, er Proviñsoù Unanet hag en Izelvroioù spagnol. Goude marv Cromwell e 1658 e voe adsavet ar rouantelezh ha pedet e voe Charlez II da zistreiñ da Vro-Saoz. D’an 29 a viz Mae 1660, an deiz ma oa 30 vloaz, e erruas e Londrez ma voe graet un degemer c’hwek dezhañ. Diwar neuze e voe graet en holl skridoù ofisiel evel pa vije pignet war an tron diouzhtu war-lerc’h e dad adalek 1649.
Gant ar Parlamant e voe embannet un heuliad lezennoù anvet kod Clarendon evit lakaat an Iliz anglikan da iliz ofisiel nemeti er vro. Asantiñ a reas Charlez II da gement-se daoust ma save-eñ a-du gant an tolerantouriezh. Dindan e ren e c’hoarvezas an Eil hag an Trede Brezel etre Bro-Saoz hag an Izelvroioù. E 1670 e voe sinet un emglev kuzh, Feur-emglev Dover, etre Charlez II hag e genderv, ar roue gall Loeiz XIV. Ar roue gall a roe e c’her da skoazellañ ar Saozon en Trede Brezel-se gant ma trofe Charlez ouzh ar gatoligiezh en-dro en amzer da zont. Klask a reas Charlez II degas frankiz relijiel d’ar gatoliked ha d’ar brotestanted e 1672, met ar Parlamant a nac’has votiñ an destenn kinniget gantañ. E 1679 e tisklêrias ar beleg anglikan Titus Oates e oa riskl da gaout un "irienn babel", abalamour ma oa katolik breur ar roue. Kement-se a lakaas tabut da sevel er Parlamant etre ar gostezenn Whig a c’houlenne ne c’hallje ket ur c’hatolik mont da roue hag ar gostezenn Tory a oa a-enep ar soñj-se. Charlez II a savas a-du gant an Doried, ha pa voe dizoloet, e 1683, Irienn Rye House da lazhañ Charlez hag e vreur Jakez, e voe harzet ha lakaet d’ar marv lod eus ar renerien Whig, tra ma voe lod all o vont d’an harlu. Divodet e voe ar Parlamant gant ar roue Charlez II e 1681 ha ren a reas e-unan betek e varv e 1685. Distreiñ a reas Charlez davet ar gatoligiezh da nozvezh diwezhañ e vuhez.
Lesanvet eo bet Merry Monarch (ar roue laouen), abalamour d’al laouenidigezh a rene en e lez, war-lerc’h strizhder ren Cromwell. Daoust m’en devoe meur a vugel digant e vestrezed n’en devoe hini ebet digant e bried reizh Catarina Bragança. War e lerc’h neuze e pignas e vreur Jakez war an tron.
# Macronectes

Macronectes :
| Macronectes giganteus ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Procellariiformes |
| Kerentiad : | Procellariidae |
| Genad : | Macronectes |
| Anv skiantel ||
| Macronectes Richmond, 1905 ||
| D'ar vevoniezh e tenn ar pennad-mañ. ||
Macronectes a zo ur genad e rummatadur an evned.

## Spesadoù

* Macronectes giganteus
* Macronectes halli
a vo kavet e Wikimedia Commons.
# Bény-sur-Mer

Bény-sur-Mer :
| Kastell Tournebu. ||
| Melestradurezh ||
| Stad | Frañs |
| Rannvro | Normandi |
| Departamant | Calvados |
| Arondisamant | Bayeux |
| Kanton | thue et Mue |
| Kod kumun | 14062 |
| Kod post | 14440 |
| Maer Amzer gefridi | Hubert Delalande 2008-2026 |
| Etrekumuniezh | Seulles Terre et Mer |
| Poblañsouriezh ||
| Poblañs | 444 ann. (2020) |
| Stankter | 67 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 10 m — brasañ 65 m |
| Gorread | 6,65 km² |
| kemmañ |
Bény-sur-Mer zo ur gumun e departamant Calvados e Bro-C'hall.

## Douaroniezh

* War aod Mor Breizh emañ Bény.

## Istor
### Eil brezel-bed

* Ur soudard kanadian en ur bunker alaman e Bény e miz Even 1944.
* Emgann Normandi, 1944 Bény a voe ul lodenn eus tachenn dilestrañ Juno Beach e-pad an Dilestradeg e Normandi d'ar 6 a viz Even 1944 . Dieubet e voe Bény-sur-Mer d'ar 6 a viz Even 1944 gant Kanadianed eus ur skwadron tankoù eus an 10vet Rejimant Hobregonet Fort Garry Horse, ar 14th Field Regiment (kanolierezh) hag ar Rejimant (gallek) de la Chaudière bet dilestret e Bernières-sur-Mer (tachad Nan Green eus Juno Beach); rankout a rejont stourm ouzh an Alamaned; aozet e voe un nijva gant ar Royal Canadian Air Force; implijet e voe adalek an 18 a viz Even betek ar 7 a viz Eost 1944. Mervel a reas daou zen nann-soudard e 1945 abalamourd'ar brezel.

## Monumantoù ha traoù heverk

* Ar peulvan.
* Ar c'hastell.
* An iliz katolik.
* Peulvan "la Demoiselle de Bracqueville".
* Ar c'hastell, XVII$^{vet}$ kantved.
* Iliz katolik Itron-Varia ar C'horroidigezh, luc'hskeudennoù.

## Emdroadur ar boblañs 1962-2021

Niver a annezidi

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)Yves Lecouturier, Les plages du débarquement, pajennoù 38 ha 39, Embannadurioù Ouest-France, Roazhon, 1999
* ↑ (fr)Normandie 44 - la mémoire
* ↑ (fr)Mémorial des victimes civiles en Normandie
* ↑ (fr)Clochers de France
# Paula Fernandes

Paula Fernandes de Souza, ganet d'an 28 a viz Eost 1984 e Sete Lagoas (Minas Gerais, Brazil), zo ur ganerez country music.
Da zek vloaz e krogas da ganañ er festoù tro-dro.

## Albomoù
### Studio

* 1993 : Paula Fernandes, pa oa dek vloaz
* 1995 : Ana Rayo
* 2005 : Canções do Vento Sul
* 2007 : Dust in the Wind
* 2009 : Pássaro de Fogo
* 2012 : Meus Encantos
* 2015 : Amanhecer

### War al leunenn

* 2011 : Paula Fernandes: Ao Vivo

### Klip

* 2011 : Paula Fernandes: Ao Vivo

## Liammoù diavaez

* Lec'hienn ofisiel

### O kanañ hec'h-unan

* Sensações
* Navegar Em Mim

### O kanañ gant tud all

* A Majestade O Sabiá, gant Roberta Miranda
* Coração Na Contramão, gant ZeZé Di Camargo ha Luciano
* Meu Grito de Amor, gant Eduardo Costa
* Não Precisa, gant Victor & Leo (84 milion a weladennoù).
# Ar Straed vihan

Ar Straed vihan (nederlandeg : Het Straatje) a zo ul livadur savet gant al livour nederlandat Johannes Vermeer e-tro 1657-1658. An daolenn a c'haller gwelout er Rijksmuseum en Amsterdam. En traoñ (a-gleiz), dindan ar prenestr, ez eo sinet "I V MEER".
Un ti a weler, padal eo bet aozet an daolenn dre implijout stummoù daou di disheñvel. Un ti eus Delft eo a zo livet, hag en daolenn e weler ur pennad eus buhez pemdez Nederlandiz ar mare-se. Gwelout a reer ur vaouez o wriat ha daou vugel o c'hoari. Meur a enklask a zo bet aozet a-benn gouzout peseurt ti a oa bet livet gant Vermeer. Hiziv an deiz e soñjer e c'hellje bezañ livet ar pezh a welas e Nieuwe Langendijk 22-26, met n'eo ket sur da vat. Ma'z eo diaes gouzout pegen ledan eo ar straedig, e seblant an arzour bezañ bet staliet en tu all d'ar straedig, uheloc'h evit an ti a livas, ha tost a-walc'h ivez. Pa seller a-dost e seblant an ti bezañ ur seurt meskaj eus meur a savadur, neuze e soñjer e veskas Vermeer elfennoù gwirion (an tudennoù, ar gwez, ar gwer, ar mogerioù) ha re all ijinet gantañ. Gwelout a reer ivez n'emañ ket an nor e-kreiz an talbenn, met lakaet eo bet a-gleiz. Marteze e felle d'an arzour kempouezañ ar stalaj ruz a zo a-gleiz. Merzout a reer ivez e vefe dibosupl pe dost digeriñ ar stalafioù gwer a zo a-zehou, hep mirout ouzh an dud a implijout an nor. Merzout a c'haller ivez e seblant gwall vresk tu kleiz ar savadur : tost-tre ouzh bord ar voger emañ ar prenestr, ha n'eo ket sur e vije bet solut a-walc'h da zougen ar volz brikez a zo a-us d'ar prenestr.
Livourien all evel Pieter de Hooch ha Jan Steen a livas taolennoù enno mogerioù brik, met hini ebet anezho a livas anezho evel ma reas Vermeer. Barrekoc'h eo eñ a-fet mestroniañ ar gouloù da skouer, ha diskouez a ra eo gouest da ginnig d'an arvesterien un daolenn sioul leun a nesded.
Pa voe tremenet an daolenn dindan skinoù-X e voe merzet en doa soñjet Vermeer ouzhpennañ ur vaouez war he sav eus tu dehou ar straedig digor, met he diverkañ a reas a-benn mirout kempouez ha sioulder an daolenn.

## Notenn

* ↑ (fr) Drs. Kees Kaldenbach : "La Petite Rue" de Johannes Vermeer - Se trouvait-elle à Delft au Nieuwe Langendijk 22-26 ?

## Liammoù diavaez

* Ar Straed vihan war lec'hienn Rijksmuseum Amsterdam
* Displegadennoù e saozneg diwar-benn Ar Straed vihan war Essential Vermeer
* Renta-kont an enklaskoù diwar-benn ar straed a vije bet livet
# Pamela Tudor

Pamela Tudor a zo un aktourez sinema italian, dreist-holl etre 1964 ha 1978. Implijet he deus ivez al lesanv Priscilla Drake

## Filmoù

* Piedone l'africano (1978) (roll dizanv)
* Riuscirà il nostro eroe a ritrovare il più grande diamante del mondo? (1971)
* Sartana nella valle degli avvoltoi - Italia (1970) .... Esther
* 36 ore all'inferno - Italia (1969) .... Ingrid Nilsson
* Uccidete Rommel - Italia (1969) .... Marjorie Howell
* Commando suicida - Spagn (1968) .... Gwreg Calleya
* Caccia ai violenti (1968)
* Llaman de Jamaica (1968) .... An itron Ward
* Uno dopo l'altro (1968) .... Sabine
* La morte non conta i dollari (1967) .... Lisbeth
* Si muore solo una volta (1967) .... Ingrid
* Anónima de asesinos - Spagn (1967)
* Il tempo degli avvoltoi - Italia (1967) .... Steffy Mendoza
* Un colpo da re (1967) .... Lauren
* Il vostro superagente Flit (1966)
* Missione apocalisse (1966) .... Dorine
* 100.000 dollari per Lassiter - Italia (1966) .... Sarah
* I tre del Colorado - Spagn (1966) .... Muria
* Il tesoro della foresta pietrificata (1965)
* I predoni del Sahara (1965) .... Dorothy Flatters
* Biblioteca di Studio Uno: Il fornaretto di Venezia (1964, skinwel) .... Fiammetta, Vendramin

## Liammoù diavaez

* (en) IMDb

## Notennoù ha daveennoù

* ↑ (fr) Notre Cinéma
* ↑ Titl all : Quand les vautours attaquent - Bro-C'hall .
# Pobloù ar Ragistor en Italia

Pobloù ar Ragistor en Italia eo ar pobloù a veve en Italia en Oadvezh an Houarn, a-raok kresk Henroma.
An holl bobloù-se ne oa ket kar o yezhoù. Yezhoù indezeuropek e oa ar pep muiañ anezho, met darn ne oant ket italian, evel ar re a gomze gresianeg. Darn eus ar pobloù italian ne gomzent ket yezhoù indezeuropek.

## Pobloù
### Ragindezeuroeek o yezh

Darn eus ar pobloù-se a zo enskrivadurioù en o yezh, re all a anavezer lec'hanvioù en o yezh.
       Etrusked, Ligured, Euganei, Reted, Camuni, Sicani, Sarded (anezho Iolei, Balari - marteze indezeuropeek o yezhoù - ha Corsi).

### Indoeuropek o yezh

A loro volta differenziati per :
       Appartenenza alla famiglia italica (delle popolazioni latino-falische e osco-umbre si hanno abbondanti informazioni riguardo alla lingua e alla religione):
          Latini (compresi i Falisci), Capenati, Siculi, Ausoni-Aurunci, Campani, Opici, Enotri, Itali (suddivisi in Morgeti, Siculi), Elimi, Sabini, Piceni, Umbri, Sanniti (Carricini, Pentri, Caudini e Irpini), Osci, Lucani (tra i quali gli Ursentini), Bruzi, Sabelli adriatici (Marsi, Peligni, Marrucini, Frentani, Pretuzi, Vestini), Apuli, Sabelli tirrenici (Ernici, Equi, Volsci).
       Altra affiliazione :
          Gli Iapigi (di probabile origine illirica e suddivisi in Dauni, Peucezi e Messapi), i Veneti, i Rutuli (di origine ignota), i Celti (Boi, Cenomani, Senoni, Orobi, Leponti, Carni, ecc.), i coloni Greci della Magna Grecia e delle altre colonie greche in Italia (Italioti, Sicelioti).
* Pobloù kreiz Italia (aod kornôk)
* An Etrusked etre an VIIIvet hag ar VIvet kantved kent JK.
* Pobloù Gallia Cisalpina etre an IVvet hag an IIIvet kantved kent JK.
* Pobloù illiriche Puglia hag ar Balkanoù.
* Le popolazioni di Italici di lingua osca nel V sec a.C.
* Magna Grecia e 280 a.C. circa
* Le popolazioni della Sicilia intorno al decimo secolo a.C.
* Le colonie greche d'Italia meridionale e Sicilia.
* Pobloù Korsika ha Sardigna in età torreana e nuragica.

## Notennoù

* 1 2 3 4 5 6 7 8 9 10 11 12 13 Plinius an Henañ, Naturalis Historia, III, 38.
* ↑ (it) Laura Biondi : Elimo
# La Folletière-Abenon

La Folletière-Abenon zo ur gumun e departamant Calvados e Bro-C'hall.

## Douaroniezh

* Eieniñ a ra an Orbiquet e La Folletière.

## Monumantoù ha traoù heverk

* An iliz katolik.
* Iliz katolik Gorroidigezh an Intron-Varia, luc'hskeudennoù.

## Emdroadur ar boblañs 1962-2021

Niver a annezidi

## Melestradurezh

Roll maered ar gumun :
| Mare | Mare | Anv | Strollad | Karg |
| 2020 | → bremañ | Roger Lepage | digostezenn | |
| Meurzh 2001 | 2020 | Jacques Popinel | digostezenn | Labourer-douar |
| ? | Meurzh 2001 | René Launay | | |
| N'eo ket anavezet c'hoazh an holl fedoù. |||||

## Notennoù ha daveoù

* ↑ (fr) Clochers de France